|  |  |
| --- | --- |
| Številka: 341-48/2015/36 | |
| Ljubljana, 27. 6. 2018 | |
| EVA | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Poročilo o izvajanju ukrepov iz Načrta za izvedbo ukrepov iz Poročila o izvedbi nadzora nad delom lovišč s posebnim namenom v upravljanju Zavoda za gozdove Slovenije v letih 2013 in 2014 – predlog za obravnavo | | | |
| 1. Predlog sklepov vlade: | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 55/09 – odločba US, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne …. sprejela sklep:  Vlada Republike Slovenije se je seznanila s Poročilom o izvajanju ukrepov iz Načrta za izvedbo ukrepov iz Poročila o izvedbi nadzora nad delom lovišč s posebnim namenom v upravljanju Zavoda za gozdove Slovenije v letih 2013 in 2014.  *Mag. Lilijana Kozlovič*  *generalna sekretarka*  Sklep prejme:  – Ministrstvo za kmetijstvo, gozdarstvo in prehrano. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Marjan Podgoršek, državni sekretar, * Jošt Jakša, generalni direktor Direktorata za gozdarstvo, lovstvo in ribištvo, * Matej Zagorc, vodja Sektorja za lovstvo in ribištvo, * Sašo Novinec, višji svetovalec I, Sektor za lovstvo in ribištvo. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Zavod za gozdove Slovenije (v nadaljnjem besedilu: ZGS) ima v upravljanju deset lovišč s posebnim namenom (LPN), in sicer Kozorog Kamnik, Pohorje, Fazan Beltinci, Kompas Peskovci, Prodi Razor, Jelen, Medved, Snežnik Kočevska Reka, Žitna gora in Ljubljanski vrh. V letu 2013 je večina LPN-jev (8) imela negativno razmerje med prihodki in odhodki, katerega ZGS ni mogel pokriti s svojo tržno dejavnostjo, zato je Ministrstvo za kmetijstvo, gozdarstvo in prehrano (v nadaljnjem besedilu: MKGP) moralo s prerazporeditvijo zagotoviti potrebna finančna sredstva. Na podlagi navedenega je Vlada RS dne 12. 9. 2014 izdala sklep št. 47603-25/2014/11, v katerem je naložila MKGP, da pripravi predloge sprememb predpisov ali ukrepe, s katerimi se zagotovi vzdržno financiranje javne gozdarske službe, in da v obdobju od sprejetja tega sklepa do konca leta 2015 izvede nadzor nad delom LPN, analizira njihovo delo in na osnovi tega pripravi predloge sprememb predpisov ali ukrepe za njihovo učinkovitejše in smotrnejše poslovanje.  MKGP je nadzor nad delom LPN opravil v letu 2015 in pripravil Poročilo o izvedbi nadzora nad delom lovišč s posebnim namenom v upravljanju Zavoda za gozdove Slovenije v letih 2013 in 2014 (v nadaljnjem besedilu: poročilo). Vlada RS je dne 28. 1. 2016 izdala sklep št. 34100-1/2016/6, s katerim se je seznanila s poročilom in MKGP naložila, da do dne 29. 4. 2016 pripravi načrt, v katerem se določijo roki za izvedbo posameznih ukrepov, navedenih v poročilu iz prejšnje točke, in njihovi nosilci.  MKGP je pripravilo Načrt za izvedbo ukrepov iz Poročila o izvedbi nadzora nad delom lovišč s posebnim namenom v upravljanju Zavoda za gozdove Slovenije v letih 2013 in 2014, s katerim se je Vlada RS seznanila in izdala sklep št. 34100-1/2016/9 z dne 30. 6. 2016, s katerim je MKGP naložila da do 22. 12. 2017 Vladi RS poroča o izvajanju ukrepov iz načrta. V priloženem poročilu so podane informacije o izvedenih ukrepih. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Ni finančnih posledic. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Ni bilo potrebne objave, saj je bil edini deležnik za obveščanje Zavod za gozdove Slovenije, ki pa je sodeloval pri pripravi načrta. | | | | | | | | |
| (Če je odgovor DA, navedite:  Datum objave: /  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti. * .   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA | |
| **11. Gradivo je uvrščeno v delovni program vlade:** | | | | | | | NE | |
| mag. Dejan Židan  minister | | | | | | | | |

Priloga:

* Poročilo o izvajanju ukrepov iz Načrta za izvedbo ukrepov iz Poročila o izvedbi nadzora nad delom lovišč s posebnim namenom v upravljanju Zavoda za gozdove Slovenije v letih 2013 in 2014

**Priloga**

**POROČILO O IZVAJANJU UKREPOV IZ NAČRTA ZA IZVEDBO UKREPOV IZ**

**POROČILA O IZVEDBI NADZORA NAD DELOM LOVIŠČ S POSEBNIM NAMENOM V UPRAVLJANJU ZAVODA ZA GOZDOVE SLOVENIJE V LETIH 2013 IN 2014**

**Uvod**

S sklepom št. 34100-1/2016/9 z dne 30. 6. 2016 je Vlada Republike Slovenije sklenila, da Ministrstvo za kmetijstvo, gozdarstvo in prehrano (v nadaljevanju: MKGP) do dne 22. 12. 2017 pripravi poročilo o izvajanju ukrepov iz Načrta za izvedbo ukrepov iz Poročila o izvedbi nadzora nad delom lovišč s posebnim namenom v upravljanju Zavoda za gozdove Slovenije v letih 2013 in 2014 (v nadaljevanju: načrt).

V načrtu so določeni ukrepi, ki so razdeljeni v sledeče tri sklope:

1. nadzor poslovanja v loviščih s posebnim namenom (v nadaljevanju: LPN),
2. nadzor nad izvajanjem nalog s področja trajnostnega gospodarjenja z divjadjo in
3. splošni ukrepi.

V nadaljevanju je po sklopih iz načrta podano poročilo o izvajanju ukrepov.

1. **Nadzor poslovanja v LPN** 
   1. Poslovanje in upravljanje z nepremičninami, s katerimi upravlja LPN

Pri upravljanju z nepremičninami naj se zasleduje maksimalna izkoriščenost vsake posamezne nepremičnine, tako z lovskimi gosti, kot v času nelovne sezone z ostalimi gosti. Vsako leto se naredi analiza upravičenosti posameznega objekta, analiza vlaganj in prihodkov od objekta ter se v primeru večletnega negativnega stanja odloči za morebitno prodajo.

**Obrazložitev realizacije:**

Zavod za gozdove Slovenije (v nadaljevanju: ZGS) vsako leto pripravi evidence glede izkoriščenosti objektov, prihodkov in vlaganj v njih. Na podlagi teh evidenc bo ZGS in MKGP vsako leto pripravil analizo upravičenosti tistih objektov, ki so nujno potrebni za izvajanje tržne dejavnosti.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva, gozdov in upravljanja z državnim premoženjem. MKGP na vsake štiri leta preverja oziroma analizira upravičenosti zgoraj navedenih objektov. Preverjanje je pripomoglo, da so objekti v LPN bolj izkoriščeni, kar se pozna pri pozitivnem poslovanju LPN.

* 1. Odkup in prodaja mesa uplenjene divjadi ter ravnanje s trofejami

Še vedno naj LPN aktivno iščejo nove odkupovalce mesa uplenjene divjadi oziroma nove načine prodaje divjačine. Ravnanje s trofejami je ustrezno in naj se še vedno odvija po ustaljenem postopku.

**Obrazložitev realizacije:**

ZGS vsako leto pred začetkom sezone poskuša pridobiti nove odkupovalce divjačine, vendar pa jim trenutno najbolj ustreza Nimrod, ki ima urejeno mrežo pobiranja divjačine in zato LPN ne rabijo posebej dostavljati divjačine na druge, bolj oddaljene lokacije.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se uspešno izvaja kot redna naloga (tekom leta) v skladu s predpisi s področja divjadi in lovstva. ZGS uspe prodati vso divjačino.

* 1. Upravičenost in racionalnost porabe nadomestil za uporabo lastnih sredstev delavcev LPN

Predlagamo ZGS normative za delovne razmere, kot jih uporablja LPN Kozorog Kamnik, predvsem za delovna sredstva, katerih uporaba se plačuje na uro za uporabo v vseh LPN. Glede na to, da delavci uporabljajo lastna sredstva na terenu, na katerega odhajajo na podlagi PN, se dopolni šifrant opravil, in sicer se pri vsakem opravilu dodajo potrebna sredstva (lastna) za opravljanje te naloge.

Obračunavanje nadomestil za uporabo lastnih sredstev delavcev LPN, se mora obračunavati skladno s pogodbo in Pravilnikom o uporabi in nadomestilu za uporabo lastnih sredstev in opreme v službene namene. Starejše pogodbe se uskladi ali nadomesti z veljavnim pravilnikom.

**Obrazložitev realizacije:**

Poenotiti je potrebno normative za delovne razmere znotraj vseh LPN. Eden od dejavnikov pri poenotenju je tudi skupni šifrant opravil, za katera se uporabljajo lastna sredstva. ZGS je že uskladil starejše pogodbe o zaposlitvi s Pravilnikom o uporabi in nadomestilu za uporabo lastnih sredstev in opreme v službene namene.

POROČILO O IZVAJANJU UKREPA:

**Rok za izvedbo ukrepa:**

31. 3. 2017

**Nosilec ukrepa:**

ZGS

**Realizacija ukrepa:**

ZGS je z uskladitvijo/poenotenjem pogodb o zaposlitvi revirnih lovcev s Pravilnikom o uporabi in nadomestilu za uporabo lastnih sredstev in opreme v službene namene dosegel, da je uporaba lastnih sredstev delavcev LPN še bolj transparentna, saj morajo delavci LPN predložiti mesečna poročila o uporabi lastnih sredstev in opreme, medtem ko vodja LPN vrši nadzor. Delavci v vseh LPN imajo sedaj poenoten sistem uporabe lastnih sredstev in opreme v službene namene, kar je olajšalo obračun nadomestil za uporabo in hkrati zmanjšalo stroške. Praksa je pokazala, da skupni šifrant ni potreben. Glede na navedeno je ukrep zaključen.

* 1. Pravilnost in racionalnost uporabe lastnih vozil zaposlenih v LPN za službene potrebe

Predlagamo, da se pripravi obrazec za potni nalog (namesto obrazca Obr. 4,8 .DZS,d.), ki bo bolj prilagojen naravi dela LPN in bo omogočal večjo povezavo opravil (uporaba lastnega orodja, odstrel živali …). Na obrazec naj bi se tako pri vsaki službeni poti vpisala tudi šifra opravila.

Obrazec naj bo zasnovan na primeru dobre prakse, ki omogoča pregleden način evidentiranja opravljenih kilometrov, možnost preverjanja upravičenosti in možnosti za utemeljitev morebitnega preseganja dodeljene kvote.

Predlagamo, da vodja LPN ob določitvi števila kilometrov na osebo v enem mesecu, navede tudi opravila, ki jih mora delavec opraviti. V ta namen se s šifrantom opravil lahko dopolni Interno navodilo ZGS o službenih prevozih z dne 12. 1. 2010.

Prav tako bi bilo potrebno razmisliti o operativnem leasingu najema določenega števila vozil v LPN, če bi kalkulacije pokazale, da se s tem znižajo stroški prevozov v LPN. Kalkulacije naj ZGS opravi v letu 2016.

**Obrazložitev realizacije:**

Namen enotnega obrazca je, da ni nepotrebnega podvajanja različnih obrazcev in poročil, hkrati pa je povezava med opravilom in opravljenimi kilometri jasno razvidna. Glede leasinga pa bo ZGS preučil različne možnosti, ki bi morebiti bile ugodnejše od uporabe lastnega vozila.

POROČILO O IZVAJANJU UKREPA:

**Rok za izvedbo ukrepa:**

31. 3. 2017

**Nosilec ukrepa:**

ZGS

**Realizacija ukrepa:**

Obrazec potnega naloga je poenoten. Delavci LPN imajo določena mesečna opravila v LPN, vendar ne morejo vpisovati vsakega opravila za vsako uporabo lastnega vozila za službene namene, saj pri eni uporabi vozila opravijo več opravil. Poleg navedenega ni racionalno vršiti nadzora nad vsemi opravljenimi opravili in bi beleženje vseh opravil predstavljalo zgolj administrativno breme. Poenoten obrazec omogoča lažjo primerjavo med LPN in je povečal transparentnost uporabe lastnega vozila za službene namene.

V LPN na Kočevskem so pridobili ponudbe za najem ustreznega službenega vozila na leasing, vendar pa je bila vrednost vozila zelo visoka, ker je moralo biti prilagojeno za zelo zahtevno delo na terenu. Vozilo je moralo imeti, poleg navedenega, še veliko nosilno zmogljivost, saj naj bi prevažalo večje število odstreljene divjadi in material, ki se uporablja pri izvedbi načrtovanih del v LPN. Zaradi navedenega je bila cena vozila previsoka in bi leasing takšnega službenega vozila trenutno predstavljal prevelike stroške za LPN. Glede na navedeno je ukrep zaključen.

1. **Nadzor nad izvajanjem nalog s področja trajnostnega gospodarjenja z divjadjo**
   1. Izvajanje načrtovanega odvzema divjadi v skladu z načrti upravljanja z divjadjo ter izvajanje odstrela bolne ali poškodovane divjadi

Odvzem se v LPN izvaja v skladu z določili letnih lovsko upravljavskih načrtov LPN.

**Obrazložitev realizacije:**

V LPN se bo odvzem še vedno izvajal v skladu z veljavnimi letnimi lovsko upravljavskimi načrti.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. Odvzem se izvaja v skladu z veljavnimi letnimi lovsko upravljavskimi načrti.

* 1. Vodenje predpisanih evidenc o uplenjeni in najdeni poginuli divjadi

Evidenčne knjige naj se vodijo po posameznem revirju za vse revirje LPN. Elektronsko pa naj se prav tako vodijo evidence po revirjih in skupaj.

Zaradi večje preglednosti izvajanja odvzema naj se vsej javnosti omogoči dostop do spletne strani, kjer bo mogoče videti letni lovsko upravljavski načrt LPN in pa realizacijo načrta v skladu z določili Pravilnika EVID.

**Obrazložitev realizacije:**

Vse navedene zahteve se bodo omogočile v sklopu nove aplikacije, ki bo povezala bazo podatkov iz Lisjaka in iz baze podatkov, ki jo vodi ZGS.

POROČILO O IZVAJANJU UKREPA:

**Rok za izvedbo ukrepa:**

28. 4. 2017

**Nosilec ukrepa:**

ZGS

**Realizacija ukrepa:**

ZGS je skupaj z Ljubljanskim urbanističnim zavodom (LUZ) posodobil in bistveno razširil (vsebinske in grafične izboljšave) obstoječo aplikacijo XLP, v kateri vodi vse podatke povezane s trajnostnim gospodarjenjem z divjadjo v LPN, in je trenutno v testni fazi. Ker se aplikacija XLP še ne uporablja, je ta ukrep delno zaključen.

* 1. Izvajanje načrtovanih ukrepov za preprečevanje škode od divjadi in na divjadi

Pri ukrepih za preprečevanje škod od divjadi naj se pri tistih LPN, ki imajo največ škod od divjadi, kupi dodatne električne ograde, ki bi se lahko po potrebi posojale tudi med posameznimi LPN (ograje naj bodo lastnina centralne enote ZGS). V primerih večjih škod se mora v reševanje vključiti tudi lovsko gojitvene ukrepe, tudi povečan odstrel.

**Obrazložitev realizacije:**

V LPN kjer je več škod od divjadi npr. LPN Kompas Peskovci, vsako leto kupijo nekaj električnih pastirjev. Prav tako se v LPN z letnimi lovsko upravljavskimi načrti ustrezno povečuje odvzem problematične divjadi.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. V LPN se letno kupijo dodatni električni pastirji, prav tako pa se na območjih, kjer divjad povzroča škode, redno povečuje odvzem »problematične« divjadi. Navedeni ukrepi so bili učinkoviti v večini LPN, v LPN Kompas Peskovci pa izvedeni ukrepi še niso bistveno pripomogli k zmanjšanju škod od divjadi.

* 1. Ocenjevanje škod od divjadi in na divjadi

Pripravijo se ustrezni podzakonski akti, priročniki in ceniki za lažje ocenjevanje škod od divjadi na kmetijskih in gozdnih kulturah.

**Obrazložitev realizacije:**

MKGP vsako leto pripravi cenik kmetijskih kultur. Prav tako bo MKGP v letošnjem letu pričel pripravljati Uredbo za opredelitev vrst škod od divjadi in na divjadi ter navodila za ocenjevanje škod od divjadi na kmetijskih kulturah.

POROČILO O IZVAJANJU UKREPA:

**Rok za izvedbo ukrepa:**

23. 11. 2017

**Nosilec ukrepa:**

MKGP

**Realizacija ukrepa:**

MKGP še vedno vsako leto pripravi cenik kmetijskih kultur. Besedilo Uredbe za opredelitev vrst škod od divjadi in na divjadi ter navodil za ocenjevanje škod od divjadi na kmetijskih kulturah se pripravlja na MKGP. Do sprejetja uredbe je ukrep delno zaključen.

* 1. Zagotavljanje povračila škod od divjadi lastnikom ali uporabnikom zemljišč

Vsa povzročena škoda od divjadi na kmetijskih in gozdnih kulturah v LPN je bila ocenjena in vsi oškodovanci so prejeli dogovorjeno odškodnino.

**Obrazložitev realizacije:**

LPN se bodo še naprej trudili čim prej izplačati odškodnino.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. V letih 2016 in 2017 je bila vsa nastala škoda od divjadi oškodovancem poravnana v predvidenih rokih, najkasneje pa do konca koledarskega leta. Glede na navedeno se ukrep redno izvaja.

1. **Splošni ukrepi**
   1. Ohranitev vseh LPN v obstoječih mejah

Eden od zaključkov Strokovnega mnenja o upravičenosti delovanja LPN v Republiki Sloveniji je bil, da se vsi LPN ohranijo v obstoječih mejah.

**Obrazložitev realizacije:**

LPN ostajajo v obstoječih mejah.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

MKGP

**Realizacija ukrepa:**

Ukrep izvaja MKGP kot redna naloga v skladu s predpisi s področja divjadi in lovstva, kjer je določeno kdaj se lahko spreminjajo meje LPN.

* 1. Opredelitev nalog v programu dela ZGS, ki so jih LPN dolžni izvajati kot javno službo in zagotovitev ustreznih proračunskih sredstev

V ZDLov je podana zakonska podlaga za financiranje javnih nalog LPN iz proračuna RS, zato naj se v programu dela ZGS opredelijo tiste naloge, ki so jih LPN dolžni izvajati kot javno službo in za te naloge naj se zagotovijo ustrezna proračunska sredstva.

**Obrazložitev realizacije:**

ZGS bo pripravil nabor nalog, katere so LPN dolžni izvajati kot javno službo in jih ovrednotil, da bo jasno razvidno, v kakšni višini je treba zagotoviti finančna sredstva. Nadalje pa bo MKGP poskušal zagotoviti ta sredstva.

POROČILO O IZVAJANJU UKREPA:

**Rok za izvedbo ukrepa:**

1. del 30. 12. 2016

2. del 29. 9. 2017

**Nosilec ukrepa:**

ZGS in MKGP

**Realizacija ukrepa:**

ZGS je v skladu z dokumentom Utemeljitev in vizija razvoja lovišč s posebnim namenom, ki delujejo v okviru Zavoda za gozdove Slovenije pripravil nabor nalog, katere so LPN dolžni izvajati kot javno službo in jih ovrednotil. Predlog ZGS je, da se iz naslova sofinanciranja izvajanja javnih nalog s področja divjadi in lovstva, zagotovi ustrezna finančna sredstva za plače in druge osebne prejemke zaposlenih v LPN. MKGP je odprl novo proračunsko postavko 170058 - Javna služba za področje divjadi in lovstva, kjer je trenutno zagotovljenih 4.000,00 € na leto za opravljanje lovsko-čuvajske službe v LPN. V proračunu RS bi bilo treba zagotoviti še ostala manjkajoča sredstva, da se bo ukrep izvedel tako, kot to predvideva Zakon o divjadi in lovstvu (Uradni list RS, št. 16/04, 120/06 – odl. US, 17/08, 46/14 – ZON-C in 31/18; v nadaljevanju: ZDLov). Ker še niso zagotovljena manjkajoča sredstva, je ukrep delno zaključen.

* 1. Ločeno spremljanje poslovanja LPN za opravljanje javne službe in tržne dejavnosti

Poslovanja LPN za opravljanje javne službe in tržne dejavnosti naj se spremljajo ločeno.

**Obrazložitev realizacije:**

Realizacija tega ukrepa je odvisna od realizacije prejšnjega ukrepa.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Poslovanje LPN za opravljanje javne službe in tržne dejavnosti se spremlja ločeno, zato je ukrep realiziran.

* 1. LPN odgovarjajo pristojni notranji organizacijski enoti na centralni enoti ZGS

Zaradi specifičnosti dela LPN, lažje koordinacije dela in promocije bi bilo smiselno, da LPN ne sodijo pod območne enote ZGS, temveč odgovarjajo pristojni notranji organizacijski enoti na centralni enoti ZGS (Oddelek za gozdne živali in lovstvo oziroma temu pripadajoča Služba za LPN).

**Obrazložitev realizacije:**

MKGP se bo dogovorilo z ZGS, da se vzpostavi ustrezna organizacijska enota na centralni enoti ZGS, ki bo koordinirala delo LPN.

POROČILO O IZVAJANJU UKREPA:

**Rok za izvedbo ukrepa:**

15. 6. 2017

**Nosilec ukrepa:**

MKGP

**Realizacija ukrepa:**

Akt, ki ureja sistemizacijo delovnih mest še ni bil spremenjen, oziroma je z novo sistemizacijo delovnih mest predvidena ustanovitev Službe za LPN na centralni enoti ZGS, ki bo koordinirala njihovo delo. Do sprejetja prej omenjenega akta je ukrep delno zaključen.

* 1. Združitev treh posameznih LPN na Kočevskem pod enotno znamko LPN Kočevsko

Združitev treh posameznih LPN na Kočevskem (Medved, Snežnik Kočevska Reka, Žitna gora) pod enotno znamko LPN Kočevsko (vsi trije LPN se obravnavajo kot LPN z revirji, tako ni potrebna sprememba ZDLov, medtem ko navzven delujejo kot en LPN, kot ena znamka).

**Obrazložitev realizacije:**

MKGP se bo dogovorilo z ZGS, da se zaradi podobnih razlogov kot pri prejšnjem ukrepu kočevski LPN združijo pod enotno ime.

POROČILO O IZVAJANJU UKREPA:

**Rok za izvedbo ukrepa:**

15. 6. 2017

**Nosilec ukrepa:**

MKGP

**Realizacija ukrepa:**

Formalno LPN Medved, Snežnik Kočevska Reka in Žitna gora niso združeni v enotno LPN na Kočevskem za kar bi bilo treba spremeniti ZDLov, vendar pa imajo vsi trije LPN enotno upravo, vodenje in navzven (promocijsko, tržno) nastopajo in delujejo kot enoten LPN. Navedeno je že pripomoglo k temu, da LPN na Kočevskem poslujejo pozitivno in imajo višje prihodke kot prejšnja leta. Do formalne združitve v enoten LPN je ukrep delno zaključen.

* 1. Izpopolnitev kadrovske slike v LPN po obstoječi sistemizaciji

Izpopolnitev kadrovske slike v LPN po obstoječi Sistemizaciji, stalno nadomeščanje izpada zaposlenih (primer smrti, trajne invalidnosti, daljše bolniške odsotnosti, odhoda iz ZGS/LPN na drugo delovno mesto izven ZGS …), predvsem v profilu revirni lovec, ki je tisti, ki vodi goste in z odstrelom ustvarja največji del prihodka LPN.

**Obrazložitev realizacije:**

V zadnjih dveh letih se je izboljšala kadrovska slika v LPN, vendar pa bo MKGP poskušalo zapolniti še ostala mesta v posameznih LPN, kjer so dodatni revirni lovci nujno potrebni.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

MKGP

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. V LPN redno nadomeščajo zaposlene, ki se upokojijo, hkrati pa vsako leto dodatno zaposlujejo nove revirne lovce. Nove zaposlitve so pripomogle k boljši realizaciji letnih načrtov poslovanja LPN in letnih načrtov odvzema divjadi ter rjavih medvedov.

* 1. Sprožitev postopkov za dodelitev statusa raziskovalne institucije ZGS

Sprožijo naj se postopki za dodelitev statusa raziskovalne institucije ZGS, ki posledično prinaša možnost prijav za nosilca projektov (npr. CRP in ostali projekti), tudi s pozitivnimi finančnimi učinki za LPN.

**Obrazložitev realizacije:**

ZGS bo pridobil potrebne informacije za pridobitev statusa.

POROČILO O IZVAJANJU UKREPA:

**Rok za izvedbo ukrepa:**

31. 7. 2017

**Nosilec ukrepa:**

ZGS

**Realizacija ukrepa:**

Postopek za dodelitev statusa raziskovalne institucije ZGS je bil že sprožen in pogoji preverjani, vendar zakonodaja s področja raziskovalne dejavnosti tega ne omogoča. LPN preko ZGS sodelujejo v posameznih projektih kot (pod)izvajalci posameznih akcij in ukrepov. Glede na navedeno je ukrep zaključen.

* 1. Ureditev deljenega delovnega časa za zaposlene v LPN in plačilo dela ob vikendih ter dela prostih dnevih

Ureditev deljenega delovnega časa za zaposlene v LPN in plačilo dela ob vikendih ter dela prostih dnevih bi posledično zagotovila tudi večjo zakonsko varnost pri delu.

**Obrazložitev realizacije:**

MKGP bo skupaj z ZGS preučil možnosti za ureditve te problematike.

POROČILO O IZVAJANJU UKREPA:

**Rok za izvedbo ukrepa:**

31. 3. 2017

**Nosilec ukrepa:**

MKGP

**Realizacija ukrepa:**

Delavci v LPN opravijo veliko delovnih ur izven rednega delovnika (zjutraj, zvečer, ponoči, vikend, prazniki), saj narava dela narekuje potrebno prilagoditev delovnika. Normativno so vsebine ustrezno urejene, treba pa je zagotoviti dodatna finančna sredstva, kot to ureja ZDLov. Glede na navedeno je bila preučena možnost za ureditev tega področja, vendar pa je do zagotovitve dodatnih finančnih sredstev ta ukrep delno zaključen.

* 1. Informatizacija celotnega sistema LPN pri izvajanju javnih in tržnih dejavnosti

Informatizacija celotnega sistema LPN pri izvajanju javnih in tržnih dejavnosti in s tem preprečevanje možnosti podvajanja vnosov podatkov. Hkrati se mora urediti povezljivost v enotni informacijski sistem za lovstvo.

**Obrazložitev realizacije:**

Izvedba tega ukrepa je povezana z realizacijo ukrepa 2.2. »Novo« aplikacijo naj bi vodil ZGS.

POROČILO O IZVAJANJU UKREPA:

**Rok za izvedbo ukrepa:**

28. 4. 2017

**Nosilec ukrepa:**

ZGS

**Realizacija ukrepa:**

Realizacija je navedena pot realizacijo ukrepa 2.2.

* 1. Javljanje revirnih lovcev o prihodu v službo in odhodu domov

Revirni lovci, ki morajo zaradi ocene tveganja imeti mobilne telefone, se bodo morali ob odhodu in prihodu domov javiti na sedež LPN (SMS ali kako drugače), avtomatski zapisovalnik sporočil, (vidik varstva pri delu) oziroma se znotraj posameznega revirja postavijo kontrolne točke za registracijo. ZGS bo poskusno za dobo enega leta uvedel registracijo delovnega časa preko mobilnega telefona za enega zaposlenega v treh LPN. Na ta način se bo videla dejanska prisotnost na delovnem mestu. Vsi trije bodo morali voditi tudi dnevnik lovskega čuvaja.

**Obrazložitev realizacije:**

ZGS bo poskusno uvedel registracijo delovnega časa za tri revirne lovce v različnih LPN za obdobje enega leta, nato pa bo skupaj z MKGP preučil možnosti uvedbe registracije delovnega časa za ostale revirne lovce.

POROČILO O IZVAJANJU UKREPA:

**Rok za izvedbo ukrepa:**

11. 8. 2017

**Nosilec ukrepa:**

ZGS

**Realizacija ukrepa:**

ZGS je presodil, da je za uvedbo tega ukrepa (registracija prek mobilnih telefonov) potrebna zagotovitev ustreznih finančnih sredstev (vezano na realizacijo ukrepa 3.8), zato sama izvedba v tem trenutku ni smiselna in finančno racionalna ter tudi tehnično ni izvedljiva (nepokritost terena z GSM signalom). Glede na navedeno je ukrep zaključen.

* 1. Pregled in zagotovitev ustreznega varstva pri delu

Pregledati in zagotoviti ustrezno varstvo pri delu (zaščitna obleka).

**Obrazložitev realizacije:**

ZGS ta ukrep izvaja v sklopu rednih nalog in ga bo še v naprej.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. ZGS vsako leto zagotovi zaposlenim potrebno zaščitno opremo oziroma organizira ustrezna izobraževanja.

* 1. Iskanje novih trgov, novih gostov tako na področju lova kot nelovnih dejavnosti LPN

Aktiven pristop preko diplomatskih predstavništev in gospodarske diplomacije z namenom iskanja novih trgov, novih gostov tako na področju lova kot nelovnih dejavnosti LPN.

**Obrazložitev realizacije:**

ZGS bo skupaj z MKGP poskušalo navezati stike z zgoraj navedenimi deležniki.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. MKGP v sklopu različnih gozdarskih srečanj po svetu pomaga navezati stike med zainteresiranimi diplomati in gospodarstveniki ter ZGS, glede izvajanja lova v LPN-jih, kar se pozna v povečanju števila novih gostov.

* 1. Prepoznavnost pozitivnih učinkov LPN

Pojavljanje na sejmih lova tako doma kot v tujini.

**Obrazložitev realizacije:**

ZGS bo izvajal ta ukrep kot redno nalogo.

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. ZGS se redno udeležuje Mednarodnega sejma lovstva in ribištva v RS ter drugih lovskih sejmov v Evropi.

* 1. Skupna predstavitev MKGP in ZGS za LPN kot reprezentanco države

Skupna predstavitev MKGP in ZGS za LPN kot reprezentanco države v pogledu trženja lovskih storitev, ogledov krajine in favne v LPN ter izvajanja drugih rekreacijskih dejavnosti, skladnih s trajnostno rabo naravnih virov.

**Obrazložitev realizacije:**

Realizacija tega ukrepa se navezuje na prejšnja dva ukrepa (3.12 in 3.13).

POROČILO O IZVAJANJU UKREPA:

**Rok za izvedbo ukrepa:**

Redna naloga

**Nosilec ukrepa:**

ZGS

**Realizacija ukrepa:**

Ukrep se izvaja kot redna naloga (tekom leta) v skladu s predpisi s področja divjadi in lovstva. Na podlagi realizacije ukrepov 3.12 in 3.13 se uspešno izvaja tudi ta ukrep.

* 1. Prenova spletne strani LPN, oblikovanje socialnih omrežji za komunikacijo z javnostmi in gosti

**Obrazložitev realizacije:**

ZGS že izvaja navedeni ukrep.

POROČILO O IZVAJANJU UKREPA:

**Rok za izvedbo ukrepa:**

28. 4. 2017

**Nosilec ukrepa:**

ZGS

**Realizacija ukrepa:**

Informacije o vseh LPN je možno dobiti na novi spletni strani <http://www.lpn.si/> in na prenovljeni spletni strani ZGS

<http://www.zgs.si/slo/delovna_podrocja/lovisca_s_posebnim_namenom/splosno_o_lpn/index.html> LPN so sedaj bolj prepoznavni tudi drugje, kar se pozna v povečanju števila gostov. Glede na navedeno je ukrep zaključen.

* 1. Preučitev možnosti formiranja lovnih obor v LPN

Preučiti možnost formiranja nove lovne obore v LPN Jelen v velikosti med 1.000 – 1.500 ha, ter hkrati preučitev formiranja lovnih obor v drugih večjih LPN (Snežnik Kočevska Reka, Kozorog Kamnik, Pohorje, Kompas Peskovci).

**Obrazložitev realizacije:**

ZGS bo skupaj z MKGP preučil pozitivne in negativne vidike formiranja novih lovnih obor v LPN in se na podlagi analize teh vidikov odločil za nadaljnje ukrepe.

POROČILO O IZVAJANJU UKREPA:

**Rok za izvedbo ukrepa:**

31. 3. 2017

**Nosilec ukrepa:**

ZGS

**Realizacija ukrepa:**

V letu 2016 so v LPN Medved pričeli s popolno obnovo obore Stari Log. Obnova se bo končala v letu 2018. Po obnovi bo ZGS lahko ocenil smiselnost in ekonomičnost postavitve novih obor in izvedbe dodatnih aktivnosti za uspešnejše trženje ( npr. lov z lokom, vodeni ogledi…). Ker bo obnova obore končana v letu 2018 in bodo prvi učinki obnove vidni šele v letu 2019, je ta ukrep delno zaključen.

* 1. Zagotovitev še večje sledljivosti prodane divjačine in trofej

Zagotoviti bo potrebno še večjo sledljivost prodane divjačine in trofej, in sicer na podlagi številke napotnice pooblaščene osebe - od odstrela (napotnica je v bistvu prvi dokument), do evidenčne knjige, dobavnice in računa (predvsem je potrebno med LPN poenotiti sledljivost).

**Obrazložitev realizacije:**

ZGS bo pregledal dobro prakso vodenja sledljivosti prodane divjačine in trofej znotraj posameznih LPN in nato poenotil vodenje.

POROČILO O IZVAJANJU UKREPA:

**Rok za izvedbo ukrepa:**

31. 3. 2017

**Nosilec ukrepa:**

ZGS

**Realizacija ukrepa:**

ZGS že sedaj zagotavlja predpisano sledljivost, ob tem pa je še izboljšal sistem sledljivosti prodane divjačine in trofej ter ga bolj poenotil v smislu lažje preglednosti in nadzora dokumentov. Že sedaj je ozboljšanje sistema sledljivosti prodane divjačine in trofej pripomoglo k večji transparentnosti poslovanja LPN, kar se odraža na lažjem izvajanju nadzora. Glede na navedeno je ukrep zaključen.

* 1. Poenotenje oblike in vsebine vodenja dnevnikov lovskih čuvajev

Poenotiti bo potrebno obliko in vsebino vodenja dnevnikov lovskih čuvajev, kar pa je povezano z vodenjem dnevnika dela.

**Obrazložitev realizacije:**

ZGS že pripravlja enotno obliko dnevnikov lovskih čuvajev. Ta ukrep je povezan tudi z ukrepom 1.3 in 1.4.

POROČILO O IZVAJANJU UKREPA:

**Rok za izvedbo ukrepa:**

30. 12. 2016

**Nosilec ukrepa:**

ZGS

**Realizacija ukrepa:**

V skladu s sklepom direktorja ZGS imajo vsi lovski čuvaji v LPN enoten dnevnik lovskega čuvaja. Prav tako so bile s sklepom določene vsebine dnevnikov lovskih čuvajev. Sprememba je olajšala nadzor nad delom lovskega čuvaja, zato so sedaj nadzori izvedeni še bolj ciljno usmerjeno. Glede na navedeno je ukrep zaključen.

* 1. Preučitev možnosti ukrepanja revirnih lovcev LPN v primerih pojavljanja divjadi na nelovnih površinah

Preučiti možnost ukrepanja revirnih lovcev LPN v primerih pojavljanja divjadi na nelovnih površinah - naselja, avtocesta ipd., kar bi se posebej natančno opredelilo. Ta dejavnost je potrebna preko celega leta na področju celotne države. Problematika vran, srnjadi v naseljih ali na avtocesti itd..

**Obrazložitev realizacije:**

MKGP bo skupaj z ZGS in Lovsko inšpekcijo preučil možnost izvajanja tega ukrepa.

POROČILO O IZVAJANJU UKREPA:

**Rok za izvedbo ukrepa:**

30. 12. 2016

**Nosilec ukrepa:**

MKGP

**Realizacija ukrepa:**

Možnost ukrepanja revirnih lovcev LPN v primerih pojavljanja divjadi na nelovnih površinah je bila preučena. Ugotovljeno je bilo, da bi lahko revirni lovci učinkovito ukrepali na nelovnih površinah le v bližini LPN, kjer so zaposleni, medtem ko bi bilo ukrepanje v večjih mestih dokaj oteženo oziroma ukrepanje ne bi bilo dovolj hitro. Prav tako bi bilo potrebno zagotoviti pravno podlago za izplačilo stalne pripravljenosti revirnih lovcev in pa zagotoviti dodatna finančna sredstva. Glede na navedeno je ukrep zaključen.